**55ο ΝΗΠΙΑΓΩΓΕΙΟ ΗΡΑΚΛΕΙΟΥ**

**ΑΝΑΚΟΙΝΩΣΗ**

**ΕΓΓΡΑΦΕΣ ΣΤΟ ΝΗΠΙΑΓΩΓΕΙΟ ΓΙΑ ΤΟ ΣΧΟΛ. ΕΤΟΣ 2024-25**

Οι εγγραφές στο Νηπιαγωγείο για το σχολικό έτος 2024-2025 θα πραγματοποιούνται από  **1- 20 Μαρτίου 2024.**

 **Η διαδικασία εγγραφών θα γίνεται ηλεκτρονικά από τους ίδιους τους γονείς.**

Εγγραφές μετά την 20η Μαρτίου θεωρούνται**εκπρόθεσμες.**

Για το Σχολ. Έτος 2024-2025, εγγράφονται στα Νηπιαγωγεία μαθητές γεννημένοι το

**2020** **(προνήπια) .**

**ΠΡΟΣΟΧΗ!** **Η φοίτηση στο Νηπιαγωγείο είναι ΥΠΟΧΡΕΩΤΙΚΗ για όλα τα παιδιά αυτών των ηλικιών.**

**ΗΛΕΚΤΡΟΝΙΚΗ ΑΙΤΗΣΗ ΕΓΓΡΑΦΗΣ - ΔΙΚΑΙΟΛΟΓΗΤΙΚΑ ΕΓΓΡΑΦΗΣ**

**Για την εγγραφή του νηπίου/προνηπίου οι γονείς/ κηδεμόνες πρέπει να ακολουθήσουν τα εξής βήματα:**

• **Είσοδος** στη σελίδα της εφαρμογής ([**https://proti-eggrafi.services.gov.gr**](https://proti-eggrafi.services.gov.gr)**/)** και επιλογή του Νηπιαγωγείου στο οποίο ανήκει σύμφωνα με τη διεύθυνση κατοικίας του.

•**Χρήση κωδικών**: Οι γονείς/κηδεμόνες, κατά την είσοδό τους στην ηλεκτρονική Υπηρεσία «Πρώτη Εγγραφή» της Ενιαίας Ψηφιακής Πύλης (gov.gr) θα πρέπει να κάνουν χρήση των κωδικών τους στο **taxisnet**.

•**Συμπλήρωση στοιχείων επικοινωνίας**: Κατά την είσοδό του στο σύστημα, ο γονέας/κηδεμόνας συμπληρώνει τα στοιχεία **ηλεκτρονικού ταχυδρομείου** (προαιρετικά) και **κινητού τηλεφώνου** μέσω του οποίου θα ενημερώνεται για την πορεία της αίτησής του.

* **Για την υποβολή της αίτησης οι γονείς/κηδεμόνες συμπληρώνουν διαδοχικά τα ακόλουθα:**

**α)** **τα στοιχεία του νηπίου/προνηπίου** για το οποίο αιτείται την εγγραφή. Το σύστημα διαλειτουργεί με το Μητρώο Πολιτών και το Πληροφοριακό Σύστημα myschool και παρέχει στον γονέα/κηδεμόνα λίστα των τέκνων που είναι εγγεγραμμένα στην οικογενειακή του μερίδα, τα οποία είναι σε ηλικία εγγραφής στο Νηπιαγωγείο και τα οποία δεν είναι εγγεγραμμένα σε άλλη σχολική μονάδα. Τα στοιχεία των τέκνων είναι συμπληρωμένα και ο γονέας/κηδεμόνας επιλέγει το τέκνο για το οποίο επιθυμεί να υποβάλει αίτηση. Σε περίπτωση ωστόσο που για οποιοδήποτε λόγο η λίστα δεν περιλαμβάνει το τέκνο που επιθυμεί να εγγράψει, έχει τη δυνατότητα να εισάγει μόνος του τα στοιχεία του νηπίου/προνηπίου και να **τεκμηριώσει τη σχέση κηδεμονίας**, είτε με δικαστική απόφαση επιμέλειας είτε με ιδιωτικό συμφωνητικό ρύθμισης επιμέλειας, με ανάρτηση σχετικού αποδεικτικού σε ψηφιακή μορφή,

**β) τη διεύθυνση μόνιμης κατοικίας του**, την οποία τεκμηριώνει αναρτώντας σε ψηφιακή μορφή εγγράφου σχετικό αποδεικτικό, **όπως λογαριασμό ΔΕΚΟ**, **μισθωτήριο συμβόλαιο**, **ή άλλο δημόσιο πρόσφατο έγγραφο** από το οποίο να προκύπτει ρητά η διεύθυνση κατοικίας,

 **γ) το ονοματεπώνυμο άλλου/ων τέκνου/ων**, που φοιτά/τούν στην ίδια ή σε συστεγαζόμενη σχολική μονάδα, εφόσον υπάρχει/χουν και για το/τα οποίο/α θα χρειαστεί να προσκομίσει **Βεβαίωση Φοίτησης** από τον/την Διευθυντή/ρια της συστεγαζόμενης σχολικής μονάδας.

**δ)** **εάν επιθυμούν** τη φοίτησητου νηπίου/προνηπίου στο **Προαιρετικό Ολοήμερο πρόγραμμα ή/και στο Τμήμα Πρόωρης Υποδοχής,**

**ε)** **τα στοιχεία των συνοδών** των νηπίων/προνηπίων κατά την προσέλευση και αποχώρηση τους από τη σχολική μονάδα και

**στ) επιλέγουν τη δήλωση:** «Υποβάλλοντας αυτή την αίτηση, αναλαμβάνω την ευθύνη για την ασφαλή προσέλευση και αποχώρηση του νηπίου/προνηπίου».

* **Πριν την οριστική υποβολή της αίτησης,** οι γονείς/κηδεμόνες ενημερώνονται από την ηλεκτρονική υπηρεσία για τα **παραστατικά που θα απαιτηθεί να προσκομίσουν** κατά την επίσκεψή τους στη σχολική μονάδα.

**Τα δικαιολογητικά αυτά θα πρέπει να υποβληθούν στο Νηπιαγωγείο μέχρι τις 20 Μαρτίου.**

**Σε** **αυτά τα παραστατικά, πέρα από τα (γ) και (δ) εφόσον τα έχει αιτηθεί, περιλαμβάνονται τα:**

**1)) Ατομικό Δελτίο Υγείας Μαθητή (Α.Δ.Υ.Μ.)**

 **2)) Βιβλιάριο Εμβολίων παιδιού,**

**3) Βεβαίωση από ΚΕΔΑΣΥ, ή Δημόσιο Ιατροπαιδαγωγικό Κέντρο** ή άλλη αρμόδια δημόσια υπηρεσία, εφόσον υπάρχει, σε περιπτώσεις μαθητών/τριών με αναπηρία ή ειδικές εκπαιδευτικές ανάγκες.

**Πριν την τελική υποβολή της αίτησης, απαιτείται η έγγραφη συναίνεση του έτερου γονέα/κηδεμόνα με υπεύθυνη δήλωσή του**.

**Μετά την υποβολή της αίτησης,** ο γονέας/κηδεμόνας λαμβάνει ενημερώσεις στο κινητό τηλέφωνο που έχει δηλώσει κατά την ηλεκτρονική υποβολή της αίτησής του για την πορεία της. Εφόσον απαιτηθούν διορθώσεις, η αίτησή του επιστρέφεται στον ίδιο από το Νηπιαγωγείο, προκειμένου να τις πραγματοποιήσει. Έπειτα από τις σχετικές διορθώσεις, η αίτηση γίνεται **«αποδεκτή».**

**Σημειώνεται ότι η «αποδοχή» της αίτησης δεν συνεπάγεται απαραίτητα φοίτηση του νηπίου στη δηλωθείσα σχολική μονάδα**.

Σε περιπτώσεις γονέων/κηδεμόνων που αδυνατούν να κάνουν χρήση της ηλεκτρονικής υπηρεσίας, η αίτηση μπορεί να γίνει με αυτοπρόσωπη παρουσία στο Νηπιαγωγείο. Στην περίπτωση αυτή ο γονέας/κηδεμόνας επικοινωνεί τηλεφωνικά με το σχολείο και ορίζεται ραντεβού σε προκαθορισμένη ώρα.

**ΕΓΓΡΑΦΕΣ ΣΤΟ ΠΡΟΑΙΡΕΤΙΚΟ ΟΛΟΗΜΕΡΟ ΠΡΟΓΡΑΜΜΑ ΚΑΙ ΣΤΟ ΤΜΗΜΑ ΠΡΟΩΡΗΣ ΥΠΟΔΟΧΗΣ**

Στο Προαιρετικό Ολοήμερο Πρόγραμμα και στο Τμήμα Πρόωρης Υποδοχής των Νηπιαγωγείων του Ενιαίου Τύπου Ολοήμερου Νηπιαγωγείου εγγράφονται οι μαθητές/τριες κατόπιν σχετικής αίτησης-δήλωσης των γονέων/κηδεμόνων τους.

**Προϋποθέσεις συμμετοχής μαθητών στο Τμήμα Πρόωρης Υποδοχής (7:45-8:30)**:

 **1**. Στο Τμήμα Πρόωρης Υποδοχής δικαίωμα συμμετοχής έχουν νήπια/προνήπια τα οποία είναι εγγεγραμμένα και φοιτούν στο προαιρετικό Ολοήμερο Πρόγραμμα.

 **2.** Ο ελάχιστος αριθμός για τη λειτουργία του Τμήματος Πρόωρης Υποδοχής είναι τα 5 νήπια/προνήπια.

**3**. Ο χρόνος προσέλευσης στο συγκεκριμένο τμήμα είναι **7:45 - 8:00.**

 **4.** Η αποχώρηση των μαθητών/τριών του Προαιρετικού Ολοήμερου Προγράμματος πραγματοποιείται στις **16:00** σύμφωνα με το Ωρολόγιο Πρόγραμμα του Ενιαίου Τύπου Ολοήμερου Νηπιαγωγείου.

**Πρόωρη αποχώρηση νηπίων/προνηπίων από το Ολοήμερο Πρόγραμμα δεν προβλέπεται.**

**ΩΡΕΣ ΕΠΙΚΟΙΝΩΝΙΑΣ ΚΑΙ ΕΓΓΡΑΦΩΝ:**

**Καθημερινά: από 11:00 – 12:00**

**ΤΗΛΕΦΩΝΟ ΣΧΟΛΕΙΟΥ**: **2810-262801**

**ΗΛΕΚΤΡΟΝΙΚΗ ΔΙΕΥΘΥΝΣΗ**: mail@55nip-irakl.ira.sch.gr

Ηράκλειο 29/2/2024